السلام عليكم
طبعا الكريدت كارد من اهم الشغلات بامريكا لن يعتبر سجلك المالي وعلى اساسه يعرفون حياتك الماديه مستقره او لا اكثر الوظائف الحكوميه تططلب كريدت مستقر وحتى بعض الوظائف الاهليه حسب نوع الوظيفه واكثر الناس ميهتمون بي او يكلك شسوي وماحتاجه ومشاكله هواي
او يكلك راح ادفع فائده او اشتراك سنوي
اول شي معدل الكريدت
اي شخص ماعدى اكريدت لازم يكون تقريبا الكريدت مالته 650 هذا يعتبر عادي
جوى ال 650 يعتبر موزين
700 الى 750 يعتبر جيد
اي شي فوق ال 750 يعتبر جيد جدا وهذا احسن شي
تبني الكريدت مالتك عن طريق دفع فواتير باسمك اقساط شغلك وخاصه الاقساط اخوان اكو هواي اماكن الي ماعدى اكريدت تنطي بالاقساط بفائده قليله اثاث او اي شي انت لاتفكر بالفائده فكر بالايجابيات الي راح تحصله افلوسك بجيبك وتقوي الكريدت مالتك
السلبيات هواي محد يدفع افلوس الطياره ويمكن بس عدنه العرب بصوره عامه اني مشفت افريقي لو هندي مدافعه والله اكثرهم يدفعوه اصلن باول سنه اني واحد من الناس بوكتي ابد مجتني الفاتوره مال طياره الى ان خابرتهم وللعلم بوكتنه الي اجوي لحد الان عالم ما مستلمته
ونظامنه قديم الي هسه كاعد اشوفه حتى تكدر تدفعه بالانترنيت لو بالتلفون الواصلين الجدد بينما احنى اله صك وطبعا فاتوره الطياره كلش مهمه اخوان والله
والمشكله بس تنزل بالهستوري مال كريدت يعني من 5 الى 10 سنوات يله تروح وهاي الفتره كله راح اظل حاله سلبيه تاثر عليك بكلشي لن راح تحكم الكريدت مالتك ومتخلي يزيد واي شي اخر مثل التاخر بالدفع الفواتير عدم الدفع او اي شي مالي وهاي كل اقل وحده بيهن تبقى فتره 3 سنوات الي ماعده يدفع اكو اكثر من طريقه يقسطه او يئجله
اكثر المصارف حاليا غيرت قوانينه واله الحق بغلق الاحساب المصرفي اذا كانت عليك ديون او الكريدت مالتك موزين
واذا عليك ديون مراح تكدر تشتغل اي شغله قانونيه لن راح ينكطعن من راتبك قبل مشوفه اصلن ومن غير الفوائد الي مراح اتلحك عليه
احسن طريقه تبدي هيه تقدم على كريدت مصارف اصغيره لن تسهيلاتهم هوايه وحتى لو تدفع اشتراك سنوي 40 بس هذا راح يلغي من يصير عدك كريدت زين لن اي واحد عده كريدت زين ميدفع اي شي سنوي كله بلاش ومن غير عروض الشراء والتسهيلاات الماليه وبدون فوائد او فائده لا تذكر كلش قليله
واحسن شي بالكريدت انه تستخدم الافلوس وعدك شهر يله اسدده بدون فوائد اذا سدتت كامله يعني ولا سنت زايد تنطي
والافلوس مئمنه عليه من قبل الشركه لن هيه مو افلوسك
اما اذا مسدده كله حسب انت ويامن فاتح تبقى فوائد على المبلغ الي ما امسدده
واحسن طريقه واحده يتابع الهستوري مالته شهر بشهره هو تشترك بهواي شركات مال كريدت ريبورت شهريا يجيك بي تفاصيل حياتك كله والتغيرات واذا احد منتحل شخصيتك او استخدم معلوماتك بغير مكان https://www.mycreditinform.com/gs/english/index.asp
هاي وحده من الشركات اني مشترك بيه واكو كلش هوايه هم بملغ 6 دولار بالشهر بس راسك بارد تعرف كلشي
هاي وحدى من الشركات الي اتعامل وياها تنطي كريدت americanexpress الحلو بيه ينطيك بدون حدود يعني جكد متصرف اصرف وسدد بس اذا مسدد هههههه فائدتهم ضخمه بس الحلو بيه انت احتاجيت مبلغ مثلا دفتر منو ينطيك بهاي الزلك وانت تعرف محتاجه بس لمده شهره وراها ترجعه تكدر تصرف منه وتسدده بدون اي سنت زياده وطبعا ينطوكم نقاط كل ماتصرف اكثر ينطوك اكثر وتحولهن لو افلوس لو كفت كارد
سرقه المعلومات هسه كلش سهله اذا تروح مطعم مثلا وتستخدم الكارد اكو جهاز بس يحطون بي الكارد ثانيه وحده يسرق ارقامه ويطبعوه على كارد ثاني ويشترون بي وانت تجيك فاتوره كارثه بس ويه شركات الكريدت هيه مئمنه على افلوسه يعني انت متدفع شي الي ماعده كريدت خلي يدفع كاش احسن اله
لا تنسونا بالدعاء بالفرج لعائلتي وكل المنتظرين
تحياتي